EH Bildu Nafarroa talde parlamentarioari atxikitako foru parlamentari Adolfo Araiz Flamarique jaunak galdera idatzia aurkeztu du (10-23/PES-00002), Sodenako zuzendari kudeatzailearen kargu-gabetzeari buruz. Honako hau da Garapen Ekonomiko eta Enpresarialeko kontseilari Mikel Irujo jaunak horri buruz informatu beharrekoa:

Garapen Ekonomiko eta Enpresarialeko kontseilariak, Sodenako lehendakaria den aldetik, lanean aritu da eta ari da Sodena enpresa publikoaren Administrazio Kontseiluari itun bat proposatzeko "NBEak erosteko lankidetzarako eta finantza-laguntzarako hitzarmena" –2020ko maiatzekoa– kitatzeko, halako moduan non hiru sinatzaileek beren ardura-kuota onartuko baitute biltegiratutako maskarei konponbidea ematean, Sodenak galera ekonomiko gehiago bere gain hartu behar izan gabe, Kontuen Ganberaren txostenean oinarrituta: "hitzarmenaren sinatzaile guztiak erantzunkide dira horren hutsuneei dagokienez, bilatzen den xedeaz bezainbatean bakoitzak duen interesaren arabera. Halaber, gure ustez, hitzarmenean jasotako betebeharren erantzule izateaz gain, ezarri gabeko egoeren erantzule ere izan behar dute, alderdi guztien fede onaren eta behar bezalako arretaren printzipioaren arabera aurreikusi behar zirenena".

Helburua hori da, eta baldintza da Sodenaren Administrazio Kontseiluaren onespena ere izatea, bai eta Sodenaren bazkide bakarrarena ere (Nafarroako Enpresa Korporazio Publikoa), NBEak erosteko lankidetzarako eta finantza-laguntzarako hitzarmenaren ondorioz sortutako soberazko stocka kitatzeko, bermatze aldera "hitzarmenari lotuta egindako kudeaketa-jarduerak eta -eragiketak bat datozela hitzarmenaren xedearekin, eta beharrezko mekanismoak ezartze aldera proposatutako helburuak eraginkorrak izan daitezen eta baliabide publikoak efizientziaz eta ekonomiaz erabil daitezen”.

Hori guztia jakinarazten dizut Nafarroako Parlamentuko Erregelamenduaren 194. artikuluan xedatua betez.

Iruñean, 2023ko otsailaren 6an

Garapen Ekonomiko eta Enpresarialeko kontseilaria: Mikel lrujo Amezaga